Latvijas futbola izlase 2022. gadā
Latvijas futbola izlase 2022. gadā piedalījās 2022.—2023. gada UEFA Nāciju līgā, spēlēja Baltijas kausā, kā arī aizvadīja divas draudzības spēles. Sezonu Latvijas izlase sāka 2022. gada 25. martā ar draudzības spēli pret Kuveitu, kas norisinājās Maltā. Turpat 29. martā sacentās ar Azerbaidžānas izlasi. Jūnijā izlase aizvadīja četras UEFA Nāciju līgas spēles, kur spēlē D līgas 1. grupā kopā ar Moldovu, Lihtenšteinu un Andoru. Vēl divas Nāciju līgas spēles izlase aizvadīja septembrī. Novembrī Latvijas izlase spēlēja Baltijas kausā, kur iekļuva finālā, bet tajā 11 metru sitienu sērijā piekāpās Islandei.